UEA denove prokrastas la novan retejon
#000000
La 26-an de julio 2013 la komitato de UEA decidis rezervi 100 000 eŭrojn por la starigo de nova retejo. La projekto laŭ la estraro estis unu el la ĉefaj prioritatoj de la asocio. Dek jarojn poste, UEA dubas ĉu la sistemo entute estas bezonata kaj denove prokrastas ĝian lanĉon.
#000001
Dum daŭris la preparado de la nova retejo de UEA, la Centra Oficejo de la asocio malpleniĝis je oficistoj.
#000002
La laboro por krei novan retejon kaj novan komputilan administran sistemon por UEA havis multajn komplikajn fazojn kun pluraj diversaj respondeculoj. Baldaŭa lanĉo de la nova retejo multfoje estis promesita kaj ĉiam prokrastita.
#000003
Laste oni antaŭvidis lanĉon de la nova sistemo por septembro 2022, sed ankaŭ tiam nenio okazis, kvankam ĉio devis esti preta. Laŭ informoj de Libera Folio la estraro de UEA tiam ne trovis la sistemon kontentiga kaj tial ne pretis pagi la lastan parton de la rekompenco al TEJO, kiu ekde 2019 laŭ kontrakto kun UEA laboras pri la projekto.
#000004
En majo TEJO informis en sia cirkulero, ke oni “sukcese liveris la provlanĉon de la sistemo al UEA”. Tio ŝajne signifas, ke la estraranoj de UEA ricevis ligilon al nova, funkcianta versio de la administra sistemo AKSO kaj al la nova retejo. Tamen neniuj pliaj paŝoj okazis.
#000005
Laŭ Duncan Charters, la prezidanto de UEA, AKSO “levas plurajn strategiajn demandojn, kiujn la Estraro atente pristudis, sed ankoraŭ ne finsolvis”.
#000006
– Ni devos vidi mem por kiuj partoj de la kompleksaj bezonoj de UEA estas jam preta aŭ preskaŭ preta la AKSO-sistemo, pro tio ni ankoraŭ ne havas la informojn sufiĉajn por ĝin lanĉi. Tamen la progreso certe kuraĝigu tiujn kiuj perdis esperon pri la projekto, kaj espereble post kelkaj tagoj ni povos respondi pli precize, Duncan Charters reagis al demando de Libera Folio la 20-an de junio.
#000007
Ne klaras pri kiaj “strategiaj demandoj” temas, sed jam ekde la komitata kunsido de UEA en decembro 2022 evidentas, ke ne ĉiuj gvidantoj de UEA entuziasmas pri la reteja projekto. Tiu impreso fortiĝis dum komuna kunsido de estraranoj de TEJO kaj UEA sabate la 24-an de junio.
#000008
Laŭ informoj de Libera Folio precipe la ĝenerala direktoro de UEA, Martin Schäffer, argumentas, ke la asocio ne elspezu pli da mono sed rezignu pri la tuta projekto. Mankis interkonsento inter la reprezentantoj de UEA, kaj la tuta afero denove estis prokrastita.
#000009
– En la koncerna kunsido mi certe ne argumentis nuligi ĉion. Tamen sufiĉe multaj problemoj devus esti ankoraŭ solvitaj. Pro la manko de homaj kaj financaj fortoj, mi ne vidas baldaŭan solvon. En ideala kazo ekzistus oficisto aŭ volontulo (projekt-mastrumanto kun programistaj kaj kunordigaj konoj), kiu konstante akompanus la projekton. Tion ni bedaŭrinde ne havis/havas (aŭ ne trovis).
#000011
Ankaŭ prezidanto Duncan Charters en nova mesaĝo al Libera Folio dementas la aserton, ke UEA pretus rezigni pri la reteja projekto, sed argumentas ke transiro al nova sistemo estas granda projekto en si mem kaj postulas multan laboron:
#000012
– Nek mi nek miaj kolegoj estas rezignemaj pri projekto kiu povos modernigi niajn procedurojn, servojn al la membraro, kaj vizaĝon al la publiko. Tamen se ni decidus “lanĉi” ĝin sen elprovado kaj sen trovo de la necesaj solvoj al la diversaj demandoj kiel tiu kiun mi priskribis al vi, ni ne servus al UEA kaj al la membraro. Por tiu kazo la trovo de taŭga akompananto al la transiro ŝajnas antaŭkondiĉo por sukcesa subteno de la projekto kaj de ĝia ĉefa uzanto por administraj aferoj. Pri tio ni interkonsentis.
#000013
Eĉ se la estraro de UEA formale ne rezignas pri la reteja projekto, ŝajnas do ke ĝia realigo estos plu prokrastita ĝis la tago de sankta neniamo. Hans Becklin, reprezentanto de TEJO en la komitato de UEA, mem ne partoprenis la sabatan kunsidon, sed dum pli fruaj diskutoj vidis indicojn pri la malemo de UEA enkonduki la novan sistemon.
#000014
– Mia kompreno estas, ke pro la ŝanĝoj en UEA kelkaj homoj, inkluzive de la Ĝenerala Direktoro, ne plu vidas apartan utilon en AKSO — kiu kompreneble estas unuavice unuecigo de la diversaj, pelmelaj sistemoj nun uzataj en UEA. La asocio estas malgranda, kaj tiuj verŝajne ja povus daŭri plu — se ne eterne, almenaŭ sufiĉe longe. Sed mia perspektivo estas, ke apenaŭ sencas rezigni pri plene moderna sistemo (eĉ se ne perfekte tajlita al la nuna stato de UEA) favore al sistemoj ellaboritaj antaŭ la naskiĝo de la plimulto de la TEJO-membraro.
#000015
Laŭ Hans Becklin, eĉ la nuna UEA, sen bezono de kongresa administrado, havos grandan utilon de la nova sistemo.
#000016
– Evidente UEA kaj TEJO daŭre devas administri siajn membrojn kaj ties datumojn. Ankaŭ la iaman enhavon de la jarlibro, UEA-kontojn, ktp. Ĉion ĉi, laŭ mia kompreno, AKSO faros multe pli efike ol nun, kun taŭga aŭtomatigo. Ekzemple, imagu kiom da membroj forfalas el niaj registroj nur pro pigro — ĉu ni vere ne sekvos la ŝablonon de ĉiuj modernaj entreprenoj kaj magazinoj, aŭtomate remembrigante ĉiujn kreditkarte?
#000017
La kompletan ĝisnunan koston de la reteja projekto ne facilas kalkuli. En 2013 por la celo estis buĝetitaj 100 000 eŭroj, kiuj en la bilanco de UEA estis lokitaj en la rezervo “Reteja Renovigo”. Laŭ la plej aktuala havebla bilanco de UEA en la rezervo restas 27 800 eŭroj.
#000018
Kiam la projekto estos finita, UEA devos pagi al TEJO la finan sumon de 30 000 eŭroj, do la formala kosto atingos iom pli ol 100 000 eŭrojn. Tamen krom tio por financi la projekton evidente estis uzita, rekte aŭ malrekte, mono el la administra subvencio de EU.
#000019
– Asocioj, kiuj provas harmoniigi siajn datumbazojn, krei novajn sistemojn, kaj produkti novan retpaĝon kun interfaco por tiuj datumbazoj kaj sistemoj malofte elspezas nur 100 000 eŭrojn en EU aŭ Nord-Ameriko. Mia persona sperto en grandaj entreprenoj montras, ke ofte la elspezoj estas la dekoblo por malpli komplika projekto. La glataj sistemoj, kiujn ni konas en la plej grandaj, mondaj firmaoj kostas milionojn kaj havas reg-stabojn foje pli grandajn ol la tuta membraro de UEA kaj TEJO! Kaj nun ni estas, dank’ al multa laboro, sojle de glata sistemo ankaŭ por UEA — koste de multaj miloj kaj amaso da volontula (aŭ duone volontula) laboro. Kial ni forĵetus tion — kaj ankaŭ la fidon de niaj membroj?
#000021
Libera Folio: Se post dekjara laboro pri projekto, kiu en 2013 estis deklarita prioritata, la rezulto estos nula, kion tio diros pri la stato de UEA nun?
#000022
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000025
Esperanto estis uzata en virtuala UN-kunsido
#000026
UEA forgesis revizoron kaj Centran Oficejon
#000027
Aliaj organizoj kaj firmaoj povas krei novajn retejojn en malpli ol unu jaro...
Ĉu ili iajn ajn kontentiĝos pri ĝi aŭ ĉu ili senfine plendadaĉos kaj poste anoncos ke la projekto estis ĉesigita pro “manko de rezulto”?
#000028
Kiom da novaĵoj estis en la lastaj jaroj pri “la nova retejo de UEA”? Ĉu iu scias kiam establiĝis la nuna aspekto de ? Ĝi aspektas ege malmoderna, minimume 2011-a.
#000034
Ĉu iu scias kiam establiĝis la nuna aspekto de ? Ĝi aspektas ege malmoderna, minimume 2011-a
Kredu/ne kredu, sed UEA per la nuna 2002-stila anstatauigis sian 1997-stilan retejon en 2014! (Efektive temas pri la sama retejo, sed kun refasonita haŭto.)
#000035
Konsiderante la historion pri la origino de Libera Folio, kiun oni antaŭnelonge rememoris okaze de ĝia jubileo, mi proponas komenci ĉiujn novaĵojn pri la krizo en UEA de ĉi tiu video.
#000036
En la reala mondo, estraro de organizo kiu montras sin nekapabla fari ĉi tiun taskon estus forigita.
#000039
La baza problemo estas manko de klaraj, realismaj celoj. UEA simple vagas kaj umas.
#000041
Estas vere, ke nuna UEA ne havas celon, sed senrespondeca estraro havas celon, kiun “ili” nepre atingos, se ni restos indiferentaj observantoj.
UEA jam perdis oficejon, bibliotekon, monon. Kiam UEA tute bankrotos, tiam eblos esperi shanghojn en UEA.
#000042
Kion vi volus fari krom legi la sensencaĵojn de la mondofremda Becklin aŭ la eternajn ridegindajn “strategiajn demandojn”, de “Charters?
Nura eblo estas la starigo de tute nova asocio kun tute nova strukturo, kun entuziasmuloj, sen la kretenoj, fuŝuloj, detruantoj kaj ŝteluloj.
#000043
Se ni E-istoj volas savi la lingvon kaj la komunumon, ni devas nun agi kaj lasi flanken la mortan UEA.
Kun la nunaj evoluoj rilate artefaritan inteligentecon Esperanto baldaŭ apartenos definitive al la pasinteco. La demando estas ĉu ankoraŭ ĝi estas savebla post preskaŭ 20 jaroj da neglekto de la cifereca epoko.
#000044
Malapero de novaĵpaĝaro, kiu ne plu faras multe pli ol ĝistede raporti pri neaperonta retpaĝaro de UEA kaj aliaj stultaĵoj de mortanta asocio, ne estus granda perdo.
#000046
> “Nura eblo estas la starigo de tute nova asocio kun tute nova strukturo, kun entuziasmuloj...
Se ni E-istoj volas savi la lingvon kaj la komunumon, ni devas nun agi kaj lasi flanken la mortan UEA” /Bryce/
Sed necesas profunde pensi pri tio, por ke tiaj ideoj ne restu malplenaj fantazioj.
#000047
>La baza problemo estas manko de klaraj, realismaj celoj.
#000048
> ”Se la rezulto montriĝOS nula, ĉiuj membroj de UEA devOS serioze demandi sin, ĉu UEA bezonas multe pli radikalan restrukturigon...”/Hans Becklin/
#000050
Rimarku, ke Becklin konsilas al ni ekmediti pri la estonteco de UEA, sed nur post la nula rezulto de la “projekto”, shajne, li opinias ke tio ankorau ne estas klara.
Kial ni, lau Becklin, ne povas pensi pri tio nun? Kial li mem ne faras proponojn pri shanghoj?
Kio malebligas al li k alia estraro komenci reformojn nun, sen atendi la finon de la “projekto” k la kompletan bankrotigon de UEA.
#000051
Unue ni devas havi estraron, kiu vere volas sukcesi, kaj poste ni devas ekzistigi asocian strukturon, kiu ebligas al ni respondecigi la estraron.
La nuna strukturo de UEA estas absolute nedemokratia, tial la negativa rezulto de la projekto ne estas hazarda.
#000053
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000057